ddrg/super_eurlex huggingface dataset:
(8)

be to, tekste, kuriuo iš dalies keičiamas Reglamento (ES) Nr. 748/2012 9 straipsnis, neatsižvelgta į tai, kad organizacijoms, kurios gamina gaminius, dalis ar prietaisus be patvirtinimo pažymėjimo ir turi atskirąjį leidimą, taikytina tik nedidelė dalis Deleguotuoju reglamentu (ES) 2022/201 nustatytų reikalavimų, daugiausia pranešimų teikimo ir duomenų tvarkymo reikalavimai, taip pat į tai, kad atskirasis leidimas galioja tik ribotą laiką. Todėl su Deleguotuoju reglamentu (ES) 2022/201 nustatytų reikalavimų nesilaikymu susijusiems nustatytiems pažeidimams ištaisyti skirtas pereinamasis laikotarpis iki 2025 m. kovo 7 d. toms organizacijoms neaktualus. Taigi, siekiant užtikrinti suderinamumą su Deleguotojo reglamento (ES) 2022/201 taikymo pradžios data, neturėtų būti reikalaujama, kad organizacijos, kurioms atskirasis leidimas išduotas ne vėliau kaip 2023 m. kovo 7 d., laikytųsi Deleguotuoju reglamentu (ES) 2022/201 nustatytų reikalavimų;
(8)

Pasaulio sveikatos organizacijos duomenys rodo, kad per dieną užregistruojamų COVID-19 atvejų skaičius Europoje 2022 m. pradžioje labai padidėjo iki lygio, kuris pandemijos metu niekada nebuvo pasiektas. Be to, atvejų, apie kuriuos kasdien pranešama, skaičius tebėra labai didelis;
2)

„Amir Muhammad Sa’id Abdal-Rahman al-Mawla“ (originalo kalba: أمیر محمد سعید عبد الرحم المولى) (patikimi alias a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) 'Abdul Amir Muhammad Sa'id Salbi, i) Muhammad Sa'id 'Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula; taip pat žinomas kaip alias a) Al-Ustadh, b) Ustadh Ahmad). Gimimo datos: a) 1976 10 5, b) 1976 10 1. Gimimo vietos: a) Tall’Afar, Irakas, b) Mosulas, Irakas. Pilietybė: Irako. Kita informacija: Irako ir Levanto islamo valstybės, Irake įtrauktos į sąrašą kaip Al-Qaida, lyderis. Įtraukimo į sąrašą pagal 7d straipsnio 2 dalies i punktą data: 2020 5 21.“ pakeičiama taip: „Amir Muhammad Sa’id Abdal-Rahman al-Salbi (originalo kalba: أمیر محمد سعید عبد الرحمن السلبي) (patikimi alias: a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) 'Abdul Amir Muhammad Sa'id Salbi, i) Muhammad Sa'id 'Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mul, k) Amir Muhammad Sa'id Abdal-Rahman al-Mawla (šiuo vardu buvo įtrauktas į sąrašą anksčiau); mažiau patikimi alias: a) Al-Ustadh, b) Ustadh Ahmad). Gimimo datos: a) 1976 10 05, b) 1976 10 01, c) 1976 01 06. Gimimo vietos: a) Tal Afaras, Irakas, b) Mosulas, Irakas. Pilietybė: Irako. Nacionalinis asmens atpažinties Nr.: 00278640 (suteiktas 2012 05 02). Adresai: a) House 110, Street 704, District 704, Tall’Afar, Irakas (ankstesnis adresas), b) near Shahid Mazen Mosque and al-Khansa Hospital, Mosul, Irakas (ankstesnis adresas), c) Idlib, Sirijos Arabų Respublika. Kita informacija: grupuotės „Irako ir Levanto islamo valstybė“, Irake įtrauktos į sąrašą kaip Al-Qaida, lyderis. Motinos vardas ir pavardė: Samira Shareef (سميرة شريف) arba Sahra Sharif Abd al-Qader (سهرة شريف عبد القادر). Ūgis – 170 cm, amputuota dešinė koja. 2018 m. Irako išduotas arešto orderis. Remiantis pranešimais, 2022 m. vasario 3 d. mirė. Įtraukimo į sąrašą pagal 7d straipsnio 2 dalies i punktą data: 2020 05 21.“;
(14)

Tiriamasis produktas yra tas pats kaip ir tyrimuose, po kurių buvo nustatytos galiojančios priemonės, t. y. Kinijos Liaudies Respublikos ir Egipto kilmės medžiagos iš austų ir (arba) ištisinėmis gijomis siūtų stiklo pluošto pusverpalių ir (arba) verpalų su kitais elementais ar be jų, išskyrus įmirkytus ar iš anksto įmirkytus produktus ir tinklines medžiagas, kurių akučių ilgis ir plotis didesni nei 1,8 mm ir svoris didesnis nei 35 g/m2, kurių KN kodai šiuo metu yra ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 ir ex 7019 90 00 (TARIC kodai 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 ir 7019900084) (toliau – tiriamasis produktas).
(1)

Europos Parlamento ir Tarybos reglamentu (ES) 2017/746 (3) nustatoma nauja reglamentavimo sistema, kuria siekiama užtikrinti sklandų in vitro diagnostikos medicinos priemonių, kurioms taikomas tas reglamentas, vidaus rinkos veikimą, pagrindu laikant aukštą pacientų ir naudotojų sveikatos apsaugos lygį ir atsižvelgiant į šiame sektoriuje veikiančias mažąsias ir vidutines įmones. Tuo pačiu metu Reglamente (ES) 2017/746 nustatyti aukšti in vitro diagnostikos medicinos priemonių kokybės ir saugos standartai, kad būtų sprendžiamos bendros tokių priemonių saugos problemos. Be to, Reglamentu (ES) 2017/746 gerokai sustiprinami pagrindiniai Europos Parlamento ir Tarybos direktyvoje 98/79/EB (4) nustatyto esamo reglamentavimo aspektai, pavyzdžiui, notifikuotųjų įstaigų priežiūra, rizikos klasifikavimas, atitikties vertinimo procedūros, veiksmingumo įvertinimas ir veiksmingumo tyrimai, budrumas ir rinkos priežiūra, ir priimamos nuostatos, kuriomis užtikrinamas skaidrumas in vitro diagnostikos medicinos priemonių atžvilgiu ir jų atsekamumas;
(36)

siekdama užtikrinti, kad Sąjunga ir valstybės narės toliau kryptingai siektų poveikio klimatui neutralumo tikslo ir darytų pažangą prisitaikymo prie klimato kaitos srityje, Komisija turėtų reguliariai vertinti pažangą, remdamasi informacija, išdėstyta šiame reglamente, įskaitant informaciją, teikiamą ir pranešamą pagal Reglamentą (ES) 2018/199. Siekiant laiku pasirengti bendros pažangos įvertinimui, nurodytam Paryžiaus susitarimo 14 straipsnyje, šio vertinimo išvados turėtų būti skelbiamos kas penkerius metus, pradedant 2023 m., ne vėliau kaip rugsėjo 30 d. Tai reiškia, kad pagal to reglamento 29 straipsnio 5 dalį ir 35 straipsnį teikiamos ataskaitos ir taikytinais metais pagal to reglamento 29 straipsnio 1 dalį ir 32 straipsnį teikiamos susijusios ataskaitos turėtų būti pateikiamos Europos Parlamentui ir Tarybai tuo pačiu metu kaip ir to vertinimo išvados. Jei bendra valstybių narių pažanga, daroma įgyvendinant poveikio klimatui neutralumo tikslą ar prisitaikant prie klimato kaitos, būtų nepakankama arba jei Sąjungos priemonės būtų nesuderinamos su poveikio klimatui neutralumo tikslu ar netinkamos didinant gebėjimą prisitaikyti bei atsparumą arba mažinant pažeidžiamumą, Komisija pagal Sutartis turėtų imtis reikiamų veiksmų. Be to, Komisija turėtų reguliariai vertinti atitinkamas nacionalines priemones ir nustačiusi, kad valstybės narės priemonės yra nesuderinamos su poveikio klimatui neutralumo tikslu arba netinkamos didinant gebėjimą prisitaikyti bei atsparumą ir mažinant pažeidžiamumą dėl klimato kaitos, turėtų teikti rekomendacijas;
4.

Koeficientas, susijęs su prekyba su Jungtine Karalyste, nustatomas tokiais etapais: a) kiekvienos valstybės narės prekyba su Jungtine Karalyste išreiškiama kaip Sąjungos prekybos su Jungtine Karalyste dalis (prekyba yra prekių ir paslaugų importo ir eksporto suma); b) siekiant įvertinti santykinę prekybos srautų su Jungtine Karalyste svarbą kiekvienai valstybei narei, tų prekybos srautų su Jungtine Karalyste suma išreiškiama valstybės narės bendrojo vidaus produkto (toliau – BVP) procentine dalimi, o vėliau – Sąjungos vidurkio indeksu (toliau – priklausomybės indeksas); c) pradinė prekybos su Jungtine Karalyste vertės dalis koreguojama ją dauginant iš valstybės narės priklausomybės indekso, pakelto 0,75 laipsniu; d) tų pakoreguotų dalių skalė keičiama siekiant užtikrinti, kad visų valstybių narių dalių suma būtų lygi 100 %; e) taip gautos dalys koreguojamos padalijant jas iš valstybės narės bendrųjų nacionalinių pajamų (toliau – BNP) vienam gyventojui (perkamosios galios paritetais), išreikštų Sąjungos vidutinių BNP vienam gyventojui procentine dalimi (vidurkis išreikštas 100 %); f) gautų dalių skalė keičiama siekiant užtikrinti, kad dalių suma būtų lygi 100 %, taip užtikrinant, kad nė viena valstybė narė negalėtų turėti didesnės nei 25 % visos Sąjungos dalies; dėl to apribojimo atskaičiuoti ištekliai perskirstomi kitoms valstybėms narėms proporcingai jų neapribotoms dalims; g) jeigu atlikus tą skaičiavimą asignavimai viršija 0,36 % valstybės narės BNP (apskaičiuotų eurais), tos valstybės narės asignavimas apribojamas iki 0,36 % jos BNP; dėl to apribojimo atskaičiuoti ištekliai perskirstomi kitoms valstybėms narėms proporcingai jų neapribotoms dalims; h) jeigu atlikus g punkte nurodytą skaičiavimą pagalbos intensyvumas yra didesnis nei 195 EUR vienam gyventojui, tai valstybei narei skiriamas asignavimas turi neviršyti 195 EUR vienam gyventojui pagalbos intensyvumo; dėl to apribojimo atskaičiuoti ištekliai paskirstomi valstybėms narėms, kurioms netaikoma g ar h punkte nustatyta viršutinė riba, proporcingai jų dalims, kaip jos apskaičiuotos g punkte.
(16)

veiksmai turėtų būti laikomi atitinkančiais reikalavimus remiantis tuo, ar jais galima pasiekti konkrečius Programos tikslus. Programos konkretūs tikslai turėtų apimti specialios techninės pagalbos teikimą valstybių narių kompetentingoms institucijoms, pavyzdžiui teikiant specialias žinias ir aprūpinant specializuota bei techniškai pažangia įranga ir veiksmingomis IT priemonėmis; užtikrinant būtiną paramą tyrimams ir sudarant palankesnes sąlygas tyrimams, visų pirma kuriant jungtines tyrimų grupes ir organizuojant tarpvalstybines operacijas, arba intensyvinant darbuotojų mainus dėl konkrečių projektų. Be to, reikalavimus atitinkantys veiksmai taip pat turėtų apimti tikslinio specializuoto mokymo organizavimą ir rizikos analizės praktinius seminarus, taip pat, kai tikslinga, konferencijas bei tyrimus;
(5)

2020 m. kovo 11 d. Pasaulio sveikatos organizacija (PSO) paskelbė, kad naujo koronaviruso (COVID-19) protrūkis yra pasaulinė pandemija. Ta pandemija sukėlė beprecedentę sveikatos krizę visame pasaulyje, atnešusią sunkių socialinių ir ekonominių padarinių ir žmonių kančių, kurie, visų pirma, paveikė lėtinėmis ligomis sergančius žmones. Be to, sveikatos priežiūros įstaigų darbuotojų, kurie per COVID-19 krizę yra nepaprastai svarbūs, sveikatai iškilusi didelė rizika;
a)

ataskaitas pagal Reglamento (ES) 2018/1862 74 straipsnį, kuriose pateikiami šie statistiniai duomenys apie Šengeno informacinėje sistemoje saugomus įrašus: i) dienos, mėnesio ir metų statistiniai duomenys, iš kurių matyti, ir kiek kiekvienos perspėjimų kategorijos įrašų tenka kiekvienai valstybei narei, ir koks jų bendras skaičius, pagal to reglamento 74 straipsnio 3 dalį; ii) metinės ataskaitos, kiek kartų buvo nustatytas sutapimas pagal kiekvieną perspėjimų kategoriją, kiek kartų buvo atlikta paieška Šengeno informacinėje sistemoje, kiek kartų kiekviena valstybė narė prisijungė prie jos perspėjimo įvedimo, atnaujinimo ar ištrynimo tikslais ir koks bendras tų prisijungimų skaičius, pagal to reglamento 74 straipsnio 3 dalį; iii) Komisijos prašymu – reguliariai ar ad hoc pagrindu teikiamos papildomos konkrečios statistinės ataskaitos dėl Šengeno informacinės sistemos veiklos rezultatų, naudojimosi ja ir dėl keitimosi papildoma informacija pagal to reglamento (ES) 74 straipsnio 6 dalies antrą pastraipą; iv) Europos sienų ir pakrančių apsaugos agentūros prašymu – reguliariai ar ad hoc pagrindu teikiamos papildomos konkrečios statistinės ataskaitos rizikos analizės ir pažeidžiamumo vertinimų tikslais pagal to reglamento 74 straipsnio 6 dalies trečią pastraipą; v) ataskaitos ir statistiniai duomenys techninės priežiūros, ataskaitų teikimo, duomenų kokybės ataskaitų teikimo ir statistinių duomenų tikslais pagal to reglamento (ES) 74 straipsnio 2 dalį; vi) duomenų kokybės ataskaitos pagal to reglamento 15 straipsnio 4 dalį;
(4)

Europos maisto saugos tarnyba (toliau – Tarnyba) 2021 m. kovo 17 d. (2) , (3) ir 2021 m. birželio 23 d. (4) priimtose nuomonėse padarė išvadą, kad siūlomomis naudojimo sąlygomis Corynebacterium glutamicum KCCM 80183 gaminami L-lizino bazė ir L-lizino monohidrochloridas, Corynebacterium glutamicum CCTCC M 2015595 gaminami L-lizino monohidrochloridas ir L-lizino sulfatas ir Corynebacterium glutamicum KCCM 80227 gaminamas L-lizino sulfatas nedaro nepageidaujamo poveikio gyvūnų sveikatai, vartotojų saugai ar aplinkai. Dėl Corynebacterium glutamicum KCCM 80227 gaminamo L-lizino sulfato Tarnyba padarė išvadą, kad ši veiklioji medžiaga nėra toksiška įkvėpus, nedirgina odos ar akių ir nejautrina odos. Kalbant apie Corynebacterium glutamicum CCTCC M 2015595 gaminamų L-lizino monohidrochlorido ir L-lizino sulfato naudotojų saugą, Tarnyba negalėjo atmesti galimybės, kad priedas kelia riziką įkvėpus, dirgina odą ar akis arba jautrina odą. Be to, Tarnyba nurodė, kad Corynebacterium glutamicum KCCM 80183 gaminama L-lizino bazė yra pavojinga įkvėpus, o Corynebacterium glutamicum KCCM 80183 gaminamas L-lizino monohidrochloridas yra pavojingas įkvėpus ir lengvai dirgina akis. Todėl Komisija mano, kad dėl Corynebacterium glutamicum CCTCC M 2015595 ir Corynebacterium glutamicum KCCM 80183 gaminamų lizino formų reikėtų imtis tinkamų apsaugos priemonių, kad būtų išvengta nepageidaujamo poveikio žmonių sveikatai, visų pirma priedo naudotojų atžvilgiu. Tarnyba taip pat padarė išvadą, kad visi priedai yra veiksmingi aminorūgšties L-lizino šaltiniai visų rūšių gyvūnams, o tam, kad priedai atrajotojams būtų tokie pat veiksmingi kaip ir neatrajotojams, jie turėtų būti apsaugoti nuo suirimo didžiajame skrandyje. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;
4.4.4.4.1.

ISA sistemų, nurodytų 3.5.2. punkto a, b papunkčiuose ir 4.4.4.1 punkte (vaizdinio įspėjimo ir pakopinio garsinio arba pakopinio lytimojo įspėjimo), atveju: 1 bandymas. Įspėjimų bandymo vertinimas Vaizdinis įspėjimas, atitinkantis 3.5.2.1.1 punkto reikalavimus, pateikiamas per 1,5 sekundės, prie šio laiko pridedant laiką arba atstumą, leidžiamą suvokiamai greičio ribai nustatyti pravažiavus ženklą, o pakopinis garsinis arba pakopinis lytimasis įspėjimas, atitinkantis 3.5.2.1.2–3.5.2.1.8 punktuose nustatytus techninius reikalavimus, yra pateikiamas ir pastebimas taip: i) kai 1 % ≤ spidometro greitis ≤ 8 % didesnis už bandymo greičio ribą: praėjus ne daugiau kaip 6,0 sekundės po to, kai buvo pravažiuotas ženklas; ii) kai 11 % ≤ spidometro rodomas greitis ≤ 18 % didesnis už bandymo greičio ribą: praėjus ne daugiau kaip 5,0 sekundės po to, kai buvo pravažiuotas ženklas; iii) kai 21 % ≤ spidometro rodomas greitis ≤ 28 % didesnis už bandymo greičio ribą: praėjus ne daugiau kaip 4,0 sekundės po to, kai buvo pravažiuotas ženklas; ir iv) kai 31 % ≤ spidometro rodomas greitis ≤ 38 % didesnis už bandymo greičio ribą: praėjus ne daugiau kaip 3,0 sekundės po to, kai buvo pravažiuotas ženklas, prie šio laiko pridedant laiką arba atstumą, leidžiamą suvokiamai greičio ribai nustatyti pravažiavus atitinkamus ženklus. Patikrinama, ar pakopiniai įspėjimai pradeda veikti laiku ir neviršija 3.5.2.1.5 ir 3.5.2.1.6 punktuose nustatyto jų didžiausio laiko, taip pat patikrinama, ar pateikiamas vaizdinis įspėjimas, kol spidometro greitis bus mažesnis arba lygus numanomo greičio ribai, kaip nustatyta 3.5.2.1.1 punkte. Kai bandymai kartojami pastoviais greičiais, patikrinama, ar vaizdinis įspėjimas galioja bent tiek, kiek nurodyta 3.5.2.1.1 punkte. 2 bandymas. Išjungimo (be įspėjimų) bandymo vertinimas: Įspėjimai (vaizdinis, lytimasis arba garsinis) nepateikiami. 3 bandymas. SLWF su vairuotojo pagalbine kontrole bandymo vertinimas. Vaizdiniai ir garsiniai įspėjimai pateikiami taip, kaip atliekant 1 bandymą, arba sistema išsijungia ar mėgina automatiškai sumažinti važiavimo greitį iki suvokiamos greičio ribos.
8.

Reglamento (ES) 2019/6 104 straipsnio 5 dalies c punkte nurodytas hipersaitas tarp mažmenininko, kuriam suteiktas leidimas tiekti vaistus visuomenei nuotoliniu būdu, naudojantis informacinės visuomenės paslaugomis, svetainės ir svetainės, kurioje pateiktas to reglamento 104 straipsnio 8 dalies c punkte nurodytas nacionalinis sąrašas, – tai fiksuotas ir atgalinis hipersaitas.
(7)

pagal Europos Parlamento ir Tarybos direktyvos 2009/110/EB (3) 6 straipsnio 1 dalies a punktą elektroninių pinigų įstaigos, be to, kad išleidžia elektroninius pinigus, turi teisę teikti mokėjimo paslaugas. Be to, pagal tos direktyvos 3 straipsnio 1 dalį elektroninių pinigų įstaigoms mutatis mutandis taikomos įsisteigimo teise ir laisve teikti paslaugas besinaudojančių mokėjimo įstaigų priežiūros procedūros, įskaitant reikalavimą periodiškai teikti ataskaitas, kurių reikalaujama iš mokėjimo įstaigų. Direktyvos 2009/110/EB 3 straipsnio 4 dalyje taip pat nustatyta, kad elektroninių pinigų įstaigoms, kurios platina elektroninius pinigus kitoje valstybėje narėje naudodamosi fizinių ar juridinių asmenų, kurie veikia jų vardu, paslaugomis, mutatis mutandis taikomos įsisteigimo teise ir laisve teikti paslaugas besinaudojančių mokėjimo įstaigų priežiūros nuostatos, išskyrus pagrindinių kontaktinių punktų skyrimą pagal Direktyvos (ES) 2015/2366 29 straipsnio 4 dalį. Direktyvos 2009/110/EB 3 straipsnio 5 dalyje nustatyta, kad elektroninių pinigų įstaigos neleidžia elektroninių pinigų pasitelkdamos tarpininkus, nors joms leidžiama pasitelkiant tarpininkus teikti mokėjimo paslaugas, jei laikomasi Direktyvos (ES) 2015/2366 19 straipsnyje nustatytų sąlygų. Kompetentingų institucijų tarpvalstybinis bendradarbiavimas dėl elektroninių pinigų įstaigų, turinčių filialų, tarpininkų ar platintojų priimančiosios valstybės narės teritorijoje, turėtų būti palengvintas pritaikant teiktinų ataskaitų turinį ir formatą. Vis dėlto informaciją, reikalingą stebėti, ar laikomasi nacionalinės teisės nuostatų, kuriomis perkeliamos Direktyvos (ES) 2015/2366 III ir IV antraštinės dalys, turėtų teikti tik elektroninių pinigų įstaigos, teikiančios mokėjimo paslaugas per filialus ar tarpininkus, kurie yra įsteigti priimančiosiose valstybėse narėse;
(9)

„Eurofer“ teigė, jog pagrindinė priežastis, kodėl Sąjungos pramonės veiklos rezultatai buvo prasti, buvo plieno gamybos nuosmukis, o ne importas iš Kinijos, tad skunde nėra nustatytas priežastinis ryšys tarp importo iš Kinijos ir Sąjungos pramonės padėties. „Eurofer“ taip pat tvirtino, kad skundo pateikėjas nepateikė jokios informacijos apie tai, kokiais kiekiais kalcio silicido gamintojai, naudodami tą pačią įrangą, gali gaminti kitus ferolydinius. Be to, „Eurofer“ tvirtino, kad skundo pateikėjas tinkamai neišnagrinėjo veiksnių, kurie nėra susiję su importu dempingo kaina ir kurie galėjo nulemti Sąjungos kalcio silicido pramonės padėtį, kaip antai COVID-19 pandemijos ir ryšio su pertekliniais plieno gamybos pajėgumais. Be to, „Eurofer“ tvirtino, kad tariamo importo iš Kinijos padidėjimo negalima sieti su Eurostato/COMEXT importo duomenimis pagal KN kodą 7202 99 80. Remiantis šiais duomenimis, importo iš Kinijos padidėjimas TL buvo nepastebimas, o importas iš Brazilijos didėjo daug smarkiau. Be to, kalbant apie pelningumą, „Eurofer“ ir Vokietijos plieno federacija teigė, kad jo sumažėjimas yra logiška didžiausios daugiau nei per dešimtmetį ekonomikos krizės pasekmė. „Eurofer“ teigimu, prastus skundo pateikėjo veiklos rezultatus nulėmė bendra ekonominė padėtis, o ne importas. Visų pirma, kalbant apie sąnaudas, „Eurofer“ pažymėjo, kad, priešingai nei teigia skundo pateikėjas, per tiriamąjį laikotarpį energijos sąnaudos sumažėjo, tad dėl jų sąnaudos negalėjo padidėti. Be to, „Eurofer“ teigimu, pastoviosios išlaidos nepadidėjo dėl mažesnės plieno paklausos. Vokietijos plieno federacija pridūrė, kad taip pat reikia atsižvelgti į tai, kad Kinijos lydinio elementų gamintojai turi nemažų lyginamųjų pranašumų, susijusių su sąnaudomis gaminant lydinius, dėl mažesnių energijos bei darbo sąnaudų ir nuosavų žaliavų šaltinių. Iš visų šių faktų, kaip teigiama, matyti, jog pelningumas sumažėjo ne dėl Kinijos importo, o yra logiška bendros ekonominės padėties ir COVID-19 pandemijos pasekmė.
5.2.3.

Jeigu atliekant alternatyvų matavimą naudojamas kitas laiko intervalas nei nurodyta 5.1.2 punkte, taikomas 5.1.5 punktas, pagal kurį vertinimo intervalai yra lygūs 15 minučių ar trumpesni ir lygūs 5 minutėms ar ilgesni. Jeigu laiko intervalas yra trumpesnis nei 5 minutės, 5.1.5 punkte pateiktas išaiškinimas netaikomas. Vietoj to klaidingai neigiamas įvykis įvyksta tik jeigu DDAW sistema nesiunčia įspėjimo per 10 minučių po paskutinio įverčio, neviršijančio mieguistumo ribos. Jeigu per 5 ar daugiau minučių įverčiai viršija mieguistumo ribą, o kitas įvertis yra mažesnis nei mieguistumo riba, duomenų vienetas laikomas išskirtimi. Visos išskirtys dokumentuojamos dokumentų rinkinyje.
(3)

jeigu dėl pagal Reglamento (ES) 2019/1020 25 straipsnio 1 dalį paskirtų institucijų įsikišimo rinkos priežiūros institucijos pagal to reglamento 28 straipsnio 1 ir 2 dalis reikalauja neišleisti gaminio į laisvą apyvartą, statistiniai duomenys apie intervencinių priemonių skaičių turėtų būti papildyti išsamesne informacija apie atitinkamą gaminį, kad būtų galima geriau suprasti gaminių saugos ir atitikties problemas ir tendencijas. Be to, pateikti statistiniai duomenys gali padėti geriau valdyti riziką;
(24)

Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik per TRON.tdi arba e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo per TRON.tdi ir e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse. Komisijos adresas susirašinėjimui: European Commission Directorate-General for Trade Directorate G Office: CHAR 04/039 1049 Brussels BELGIUM TRON.tdi: https://webgate.ec.europa.eu/tron/tdi E. paštas TRADE-R746-TCCA@ec.europa.eu
(7)

be to, Žaliajam Kyšuliui turėtų būti taikoma nukrypti leidžianti nuostata, numatyta pagal BLS lengvatines kilmės taisykles tunams ir skumbrėms, su sąlyga, kad jis kompetentingoms Komisijos tarnyboms reguliariai praneš apie priemones, kurių ėmėsi siekdamas užtikrinti, kad būtų geriau laikomasi produktų kilmės taisyklių bei susijusių procedūrų ir kad būtų vykdomas administracinis bendradarbiavimas, kaip reikalaujama įgyvendinant lengvatinius susitarimus pagal BLS, nurodytus Reglamento (ES) Nr. 978/2012 1 straipsnio 2 dalyje. Tos ataskaitos turėtų būti teikiamos laikantis tikslaus tvarkaraščio, o jei nustatytų terminų nesilaikoma ir jas pateikti vėluojama, kompetentingoms Žaliojo Kyšulio institucijoms turėtų būti pranešta apie nukrypti leidžiančios nuostatos taikymo sustabdymą, pirma išsiuntus priminimą ir paprašius pateikti ataskaitas per dešimt darbo dienų. Šiame reglamente ir jo 1 bei 2 prieduose nustatytas laikotarpis dėl tokio sustabdymo nepratęsiamas. Į tas ataskaitas įtrauktini elementai turėtų būti išvardyti šio reglamento priede;
Iš akytųjų plastikų (putplasčio) pagamintas maždaug 1 m ilgio ir 8 cm skersmens tuščiavidurio vamzdžio formos lankstus gaminys (vadinamoji vandens lazda). Gaminys plūduriuoja vandens paviršiuje, todėl pateikiamas naudoti kaip plūdrioji priemonė, atitinkanti mokomųjų plūdriųjų plaukimo priemonių Europos standartą (EN 13138-2:2014). Gaminys taip pat amortizuoja smūgius ir izoliuoja šilumą. Žr. paveikslus (*1).

3926 90 97